মুসা বাজি রুহানি

'মুহাম্মদ মুসা বাজি রুহানি (১৯৩৫ - ১৯ অক্টোবর, ১৯৯৮) ছিলেন একজন পাকিস্তানি ইসলামি পণ্ডিত, ইমাম, দার্শনিক, লেখক, হাদিস-ভাষ্যকার, জ্যোতির্বিদ, আইনজ্ঞ (ফকিহ) ও শিক্ষাবিদ। তিনি 'ফাতহুল্লাহ বি-খাসায়িসিল ইসমিল্লাহ' নামে রচিত একটি গ্রন্থের জন্য বিশেষভাবে প্রসিদ্ধ। মুফতি আব্দুর রহিম তাঁর উল্লেখযোগ্য ছাত্রদের মধ্যে অন্যতম।

 প্রারম্ভিক জীবন ও শিক্ষা 
তিনি পাকিস্তানের খাইবার পাখতুনখোয়া প্রদেশের ডেরা ইসমাইল খান জেলায় অবস্থিত কাঠাহ খেল নামক গ্রামে জন্মগ্রহণ করেন। তাঁর পিতার নাম ছিল মৌলভী শের মুহাম্মদ আল-বাজী।  প্রাথমিক লেখাপড়া নিজ অঞ্চলে সমাপ্ত করে পরবর্তীতে তিনি মুলতানে যান এবং জামিয়া কাসিমুল উলুমে ভর্তি হন। তিনি সেখানে তিন বছর অবস্থান করে স্নাতক সম্পন্ন করেন।

 রচনাবলি 
তিনি বিভিন্ন বিদ্যা ও শাস্ত্রে অসংখ্য গ্রন্থ রচনা করেছেন। তাঁর রচনার সংখ্যা প্রায় তিন শতাধিক বলে উল্লেখ করা হয়। এসবের মধ্যে কিছু বই মুদ্রিত হয়েছে এবং কিছু এখনো পাণ্ডুলিপি আকারেই রয়েছে। তাঁর কিছু বই আরবি ভাষায় এবং কিছু উর্দু ও ফারসি ভাষায় রচিত। তাঁর কিছু গ্রন্থ ইংরেজিসহ অন্যান্য ভাষায় অনূদিতও হয়েছে। তাঁর বিখ্যাত রচনাগুলোর মধ্যে রয়েছে:

 আল-কাঞ্জুল আযম ফি তায়ীনিল ইসমিল আযম
 ফালাকিয়্যাত-এ-জাদীদাহ (উর্দু)
 রিযক-এ-হালাল 
 ফাতহুল্লাহ বি-খাসায়িসি ইসমিল্লাহ
 ফাতহুল আলীম বিহাল্লি ইশকালিত তাশবীহি আল আজীম ফি হাদীস “কামা সল্লাইতা ‘আলা ইব্রাহীম”
 বুঘিয়াতুল কামিল আস-সামী 
 মুকাদ্দিমাত শারহ আল-বায়যাভী
 আল-হাইআতুস সুগরা 

 মৃত্যু 
তিনি ৬৩ বছর বয়সে ১৯৯৮ সালের ১৯ অক্টোবর ইন্তিকাল করেন।  তিনি চারজন বিদ্বান সন্তান রেখে যান: শেখ মুহাম্মদ জুবাইর আল-রূহানি আল-বাজী, মুহাম্মদ উজাইর আল-রূহানি আল-বাজী, মুহাম্মদ জুবাইর আল-রূহানি ও আব্দুর রহমান রূহানি

 আরো দেখুন 

 মুফতি আব্দুর রহিম
 তাকি উসমানি
 রফি উসমানি

 তথ্যসূত্র 

বিষয়শ্রেণী:পাকিস্তানি ব্যক্তি
বিষয়শ্রেণী:পাকিস্তানি ইসলামপন্থী
বিষয়শ্রেণী:দেওবন্দি ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:দার্শনিক
বিষয়শ্রেণী:মুসলিম দার্শনিক